STA รูดกว่า7% หลังจ่อเพิ่มทุน RO ราคาต่ำกว่ากระดาน ใช้ชำระหนี้2พันลบ.
STA รูดกว่า 7% หลังเตรียมเพิ่มทุน 256 ล้านหุ้น ขายผถห.เดิม 5 : 1 ที่ราคาหุ้นละ 10 บาท ซึ่งเป็นราคาต่ำกว่ากระดาน หวังระดมทุนเพื่อนำไปใช้หนี้ 2 พันลบ. ล่าสุด ณ เวลา 10.13 น. อยู่ที่ 13.80 บาท ลบ 1.10 บาท หรือ 7.38% สูงสุดที่ 13.90 บาท ต่ำสุดที่ 13.60 บาท ด้วยมูลค่าซื้อขาย 71.72 ล้านบาท
18 ก.ค. 2560

ผู้สื่อข่าวรายงานว่า ราคาหุ้นบริษัท ศรีตรังแอโกรอินดัสทรี จำกัด (มหาชน) หรือ STA ล่าสุด ณ เวลา 10.13 น. อยู่ที่ 13.80 บาท ลบ 1.10 บาท หรือ 7.38% สูงสุดที่ 13.90 บาท ต่ำสุดที่ 13.60 บาท ด้วยมูลค่าซื้อขาย 71.72 ล้านบาท
โดยราคาหุ้น STA ปรับตัวลงในวันนี้ (17 ก.ค.) หลังจากบริษัทเตรียมเพิ่มทุนจดทะเบียนของบริษัทจำนวน 256,000,000 หุ้น เพื่อเสนอขายให้แก่ผู้ถือหุ้นเดิมของบริษัทตามสัดส่วนจำนวนหุ้นที่ผู้ถือหุ้นแต่ละรายถืออยู่ (Rights Offering) ในราคาหุ้นละ 10 บาท ซึ่งเป็นราคาต่ำกว่ากระดานซื้อขาย ขณะที่การระดมทุนในครั้งนี้เพื่อนำเป็นใช้ชำระหนี้มูลค่าประมาณ 2 พันล้านบาท และนำไปเป็นเงินลงทุนในอนาคต
โดย STA ระบุว่า ที่ประชุมคณะกรรมการบริษัท เมื่อวันที่ 17 ก.ค.60 มีมติอนุมัติมติเพิ่มทุนจดทะเบียนบริษัท จากทุนจดทะเบียนเดิมจำนวน 1,280,000,000 บาท เป็นทุนจดทะเบียนใหม่จำนวน 1,536,000,000 บาท โดยการออกหุ้นสามัญเพิ่มทุนจำนวน 256,000,000 หุ้น มูลค่าหุ้นที่ตราไว้หุ้นละ 1 บาท รวม 256,000,000 บาท เพื่อออกและเสนอขายให้แก่ผู้ถือหุ้นเดิมของบริษัทตามสัดส่วนจำนวนหุ้นที่ผู้ถือหุ้นแต่ละรายถืออยู่ (Rights Offering)
ทั้งนี้ได้กำหนดสัดส่วนการจัดสรรหุ้นสามัญเพิ่มทุนในอัตรา 5 หุ้นเดิม ต่อ 1 หุ้นใหม่ ที่ราคาเสนอขายหุ้นละ 10 บาท และกำหนดวันกำหนดรายชื่อผู้ถือหุ้นที่มีสิทธิจองซื้อหุ้นสามัญเพิ่มทุนตามสัดส่วนการถือหุ้น (Record Date) วันที่ 8 ก.ย.60 และให้รวบรวมรายชื่อผู้ถือหุ้นตามมาตรา 225 ของ พ.ร.บ.หลักทรัพย์ฯ โดยวิธีปิดสมุดทะเบียนพักการโอนหุ้นในวันที่ 11 ก.ย.60
สำหรับการเพิ่มทุนในครั้งนี้จะสร้างความแข็งแกร่งทางธุรกิจในการรองรับการเติบโตโดยการขยายกำลังการผลิตทั้งในส่วนของผลิตภัณฑ์ยางธรรมชาติและถุงมือยางทางการแพทย์ อีกทั้งยังเสริมสร้างความแข็งแกร่งในโครงสร้างทางการเงินให้มีระดับของหนี้และทุนที่เหมาะสม และเป็นการลดภาระดอกเบี้ยของบริษัทด้วย
บริษัทจะนำเงินที่ได้จากการเพิ่มทุนทั้งหมดไปใช้ดังต่อไปนี้
